Държавен вестник, бр. 18, 2020 г., стр. 81

БРОЙ  18	
Д Ъ Р Ж А В Е Н  В Е С Т Н И К 	
СТР.  81  
ДЪРЖАВНА КОМИСИЯ 
ПО СИГУРНОСТТА 
НА ИНФОРМАЦИЯТА
СПОРАЗУМЕНИЕ 
между правителството на Република България 
и правителството на Република Армения за 
взаимна защита и обмен на класифицирана 
информация
(Утвърдено с Решение № 207 от 5 април 
2018 г. на Министерския съвет. В сила от 
10 февруари 2020 г.)
Правителството на Република България и 
правителството на Република Армения (на-
ричани по-нататък „Страните“),
Като се съгласиха да преговарят по въпроси 
в областта на политиката и сигурността, да 
разширят и засилят сътрудничеството помежду 
си в политическата, военната и икономиче-
ската област,
Осъзнавайки промените в политическата 
ситуация в света и признавайки значението 
на взаимното сътрудничество в името на 
мира, международната сигурност и взаимната 
надеждност,
Признавайки, че сътрудничеството на 
високо ниво може да изисква обмен на кла-
сифицирана информация между Страните,
Желаейки да определят правила за взаим-
ната защита на класифицираната информация, 
които ще се прилагат спрямо всички спора-
зумения и договори – съдържащи класифи-
цирана информация – които ще се сключват 
между Страните,
се договориха за следното:
Член 1
Определения
За целите на това Споразумение: 
(1) „Класифицирана информация“ – инфор-
мация, независимо от вида, формата, начина 
є на пренасяне, създадена или в процес на 
създаване, на която е определено ниво на кла-
сификация и която в интерес на националната 
сигурност и в съответствие с националното 
законодателство на Страните изисква защита 
срещу нерегламентиран достъп.
(2) „Нерегламентиран достъп до класи-
фицирана информация“ – всяка форма на 
разкриване на класифицирана информация, 
включително злоупотреба, промяна, увреж-
дане, предоставяне, унищожаване или непра-
вилното є класифициране, както и всякакви 
действия, водещи до нарушаване на защитата 
є или до загубване на такава информация. 
За нерегламентиран достъп се счита и всяко 
действие или бездействие, довело до узнаване 
на информацията от лице, което не прите-
жава разрешение за достъп/удостоверение за 
сигурност и не отговаря на принципа „необ-
ходимост да се знае“.
(3) „Класифициран документ“ – всеки доку-
мент, който съдържа класифицирана информа-
ция, определена като такава от националното 
законодателство на Страните.
(4) „Класифициран материал“ – всеки кла-
сифициран документ или част от техническо 
оборудване, оборудване, компоненти или 
военни продукти, произведени или в процес 
на производство, както и компонентите, из-
ползвани за тяхното производство, в които се 
съдържа класифицирана информация.
(5) „Ниво на класификация“ – категория, 
която според националното законодателство 
на Страните характеризира значимостта на 
класифицираната информация, нивото на 
ограничаване на достъпа до нея и нивото 
на защитата є, а също така категория, въз 
основа на която се маркира класифицираната 
информация.
(6) „Разрешение за достъп/Удостоверение за 
сигурност“ – документ, издаден в съответствие 
с националното законодателство на Страни-
те в резултат на процедура по проучване за 
надеждност, който установява, че от гледна 
точка на сигурността определено физическо 
лице/юридическо лице може да има достъп 
до класифицирана информация.
(7) „Страна-източник“ – страната, която 
предоставя класифицирана информация на 
другата страна.
(8) „Страна-получател“ – страната, на която 
е предоставена класифицирана информация 
от другата страна.
(9) „Компетентни органи“ – органи, които 
в съответствие с националното законодател-
ство на Страните осъществяват държавната 
политика в областта на защитата на класи-
фицираната информация на територията на 
техните държави, които са оторизирани да 
осъществяват общ контрол в тази област, както 
и да осигуряват изпълнението на разпоредби-
те на това Споразумение на територията на 
техните държави. Тези органи са изброени в 
член 5 на това Споразумение.
(10) „Контрагент“ – физическо или юри-
дическо лице, което съгласно разпоредбите 
на това Споразумение е упълномощено да 
сключва класифицирани договори.
(11) „Класифициран договор“ – договор, 
включително преддоговорни отношения, 
който съдържа класифицирана информация 
или включва създаването, използването или 
предаването на класифицирана информация.
(12) „Принцип „необходимост да се знае“ – 
необходимостта да се получи достъп до 
класифицирана информация във връзка със